Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes Kopējo nostāju par Eiropas Parlamenta un Padomes regulas, ar ko izveido Eiropas teritoriālās sadarbības grupu (ETSG), pieņemšanu /* COM/2006/0308 galīgā redakcija - COD 2004/0168 */





[pic] | EIROPAS KOPIENU KOMISIJA | Briselē, 13.6.2006 COM(2006) 308 galīgā redakcija 2004/0168 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes Kopējo nostāju par Eiropas Parlamenta un Padomes Regulas, ar ko izveido Eiropas teritoriālās sadarbības grupu (ETSG), pieņemšanu 2004/0168 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes Kopējo nostāju par Eiropas Parlamenta un Padomes Regulas, ar ko izveido Eiropas teritoriālās sadarbības grupu (ETSG), pieņemšanu 1- PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2004) 496 galīgā redakcija – 2004/0168 (COD)): | 2004. gada 15. jūlijs | Eiropas Ekonomikas un sociālo lietu komitejas atzinuma datums: | 2005. gada 6. aprīlis | Reģionu komitejas atzinuma sniegšanas datums: | 2004. gada 18. novembris | Eiropas Parlamenta atzinuma datums, pirmais lasījums: | 2005. gada 6. jūlijs | Datums, kad Eiropas Parlamentam un Padomei nosūtīts labotais priekšlikums (dokuments COM(2006) 94 galīgā redakcija – 2004/0168 (COD)): | 2006. gada 7. marts | Kopējās nostājas pieņemšanas datums: | 2006. gada 12. jūnijs | 2- KOMISIJAS PRIEKŠLIKUMA MĒRĶIS Dalībvalstis un reģionālās un vietējās varas iestādes ir saskārušās ar lielām grūtībām, pārrobežu, starpvalstu un starpreģionu sadarbību īstenojot un pārraugot atbilstīgi atšķirīgiem valstīs izdotiem likumiem un procedūrām. Esošie instrumenti – piemēram, Eiropas ekonomisko interešu grupējumi Kopienas līmenī vai divpusējie un daudzpusējie nolīgumi starp dalībvalstīm – ir izrādījušies slikti piemēroti strukturētas sadarbības organizēšanai ekonomiskās un sociālās kohēzijas nolūkos Līguma 158. panta nozīmē, it sevišķi struktūrfondu programmām iniciatīvā INTERREG 2000.–2006. g. plānošanas periodā. Tādēļ vajadzīgi piemēroti Kopienas līmeņa pasākumi, kas atvieglotu pārrobežu, starpvalstu un starpreģionu sadarbību. Uz priekšlikumu attiecas noteikumi par koplēmumu (Līguma 251. pants). Komisijas priekšlikuma mērķis ir Kopienas līmenī ieviest sadarbības instrumentu, kas ļautu juridisko personu – pašvaldību un reģionālo varas iestāžu – starpā Kopienā radīt sadarbības grupējumus, kas sauktos „Eiropas teritoriālās sadarbības grupas” (ETSG). Tām deleģējamie uzdevumi jānosaka to locekļiem Eiropas teritoriālās sadarbības konvencijā. ETSG jābūt rīcībspējīgai vai nu Kopienas līdzfinansēto sadarbības programmu, sevišķi struktūrfondu īstenošanā, vai arī citu sadarbības pasākumu veikšanā tikai pēc reģionu un vietējo varas iestāžu ierosmes – ar Kopienas finansiālo ieguldījumu vai bez tā. 3- vispārīgas piezīmes par kopējo nostāju un jauno noteikumu salīdzinājums ar komisijas laboto priekšlikumu Komisija apsveic vienprātīgi pieņemto kopējo nostāju, jo tajā saglabāti pārskatītā Komisijas priekšlikuma būtiskie mērķi (pēc pirmā lasījuma EP). Tā ievieš dažas izmaiņas, kas papildina tekstu piemērojamo normu un procedūru ziņā. Šajā kopējā nostājā ir vairāki Parlamenta pirmajā lasījumā izdarīti grozījumi, bet ar projekta izstrādes gaitā ieviestām izmaiņām, lai panāktu teksta tiesisko konsekventumu un ETSG tehnisko darbspēju. Tostarp jāmin teritoriālās sadarbības definīcija, vajadzība noteikt dalībvalsts finansiālo atbildību, piemērojamie likumi un noteikums par ETSG statūtu publicēšanu un/vai reģistrēšanu. Tālāk ir aplūkotas nozīmīgākās kopējā nostājā ieviestās izmaiņas. Pirmā nozīmīgā izmaiņa attiecas uz dalībvalstīm veicamo iepriekšējo pārbaudi, kad to reģioniem vai pašvaldībām ir nodoms izveidot ETSG. 4. panta 3. punktā paredzēts, ka dalībvalsts piekrīt locekļu dalībai ETSG, ja vien neuzskata, ka tāda dalība neatbilst regulai vai valsts likumiem (tas aptuveni atbilst labotajam Komisijas priekšlikumam) vai arī nav pieļaujama minētās valsts sabiedrības interešu vai sabiedriskās kārtības ( ordre publique ) dēļ. Atteikuma gadījumā vienmēr ir jāsniedz pienācīgs attaisnojums. Otra nozīmīga izmaiņa attiecas uz regulas darbības jomu. Ar Padomes kopējo nostāju 7. panta 3. punkts ir papildināts ar to, ka dalībvalstis var ierobežot uzdevumus, ko ETSG drīkst veikt bez Kopienas finansiāla ieguldījuma. Taču tāds ierobežojums nevar attiekties uz teritoriālās sadarbības pamatdarbībām. Ir pārveidota pašas ETSG un tās locekļu finansiālās atbildības sistēma. Par struktūrām 10. panta 3. punktā ir teikts, ka ETSG atbild par savu struktūru rīcību attiecībā pret trešām personām arī tad, kad tāda rīcība neietilpst ETSG uzdevumos. ETSG vispārīgā atbildība un tās locekļu pārējā atbildība gadījumos, kad ETSG aktīvi nav pietiekami, lai izpildītu tās saistības, tagad ir iztirzāta 12. panta 2. punktā. Principā locekļiem ir neierobežota pārējā atbildība. Tomēr dalībvalsts likumos var būt izslēgta vai ierobežota to locekļu atbildība, kas veidoti saskaņā ar tiem. 4- KOMISIJAS SĪKĀKAS PIEZĪMES 4.1 Komisijas akceptētie kopējā nostājā pilnīgi vai daļēji iekļautie grozījumi 1., 2., 4., 5., 7., 9., 14., 15., 16., 19., 23., 25., 27., 30. un 35. grozījums Kopējā nostājā ir vienošanās nodēvēt instrumentu par „Eiropas teritoriālās sadarbības grupu” (ETSG), lai būtu skaidrs, ka tiek aptverta ne tikai pārrobežu, bet arī starpvalstu vai starpreģionu sadarbība. 3. grozījums „Teritoriālās sadarbības” definīcija, aptverot trīs sadarbības formas, proti, „pārrobežu”, „starpvalstu” un „starpreģionu” sadarbību, ir dota nevis 7. apsvērumā, bet 1. panta 2. punktā. 6. grozījums 5. apsvērums aptver dalībvalstu un/vai reģionālo valdību un pašvaldību nolīgumus un paskaidro, ka regulas nolūks nav apiet citus sadarbības satvarus. 8., 21. un 24. grozījums Kopējā nostājā šis apsvērums ir svītrots, taču 7. panta 5. punktā ir teikts, ka ETSG locekļi var vienu no locekļiem pilnvarot izpildīt tās uzdevumus. 12. grozījums Lēmumu pieņemšanas procedūra ir iztirzāta 9. panta 2. punkta b) apakšpunktā, nevis 14. apsvērumā. 13. grozījums Kopējā nostājā no jauna formulēta subsidiaritātes klauzula (15. apsvērums). 17. grozījums Pārraudzības tiesības attiecībā uz valsts līdzekļu ETSG vadību iztirzātas 6. pantā. Taču, pārsniedzot grozījumā ietverto, 6 panta 4. punktā ir paskaidrots, ka Kopienas līdzekļu pārvaldībā ir jāievēro attiecīgie tiesību akti. 20. grozījums Kopējā nostājā sākotnējā priekšlikuma „vietējās struktūras” definētas kā „publisko tiesību subjekti Direktīvas 2004/18/EK 1. panta 9. punkta otrās daļas nozīmē”. Pie tām var piederēt „bezpeļņas struktūras, kurās piedalās reģionu/vietējās varas iestādes un dalībvalstis” – kā prasīts grozījumā. Formulējumam kopējā nostājā ir tāda priekšrocība, ka tas izmanto Kopienas aktos jau pastāvošu definējumu. 22. grozījums 7. pantā definēti vienīgi „uzdevumi”, kas jāpilda ETSG, taču locekļiem paliek to „kompetence”. ETSG nav īstas kompetences. 24. grozījums Kopējā nostājā grozījums ir sadalīts. 7. panta 2. punktā noteikts, ka ETSG darbojas savu uzdevumu robežās, bet uzdevumu izpildes deleģēšana vienam no locekļiem ir iztirzāta 7. panta 5. punktā. ETSG piešķirtā tiesībspēja ir aplūkota 1. panta 4. punktā. 26. grozījums 12 panta 3. punkts veltīts dalībvalstu finansiālajai atbildībai. 28. grozījums 8. panta 1. punktā noteikts, ka uz ETSG attiecas konvencija, ko vienprātīgi noslēdz tās locekļi, pievienota prasība pēc vienprātīga lēmuma un norādīts uz 4. panta 3. punktā noteikto iepriekšējas pārbaudes procedūru. 29. grozījums Kopējā nostājā grozījums ir sadalīts. Saskaņā ar 8. panta 2. punkta c) apakšpunktu konvencijā nosaka ETSG uzdevumus, bet 9. panta 2. punkta a) apakšpunkts aptver darbības noteikumus. 31. grozījums 9. panta 2. punkta e) un f) apakšpunktā noteikts, ka statūti aptver locekļu pienākumus pret ETSG un pret trešām personām. Taču ir ieviests jauns pants par atbildību (12. pants). 32. grozījums 2. panta 1. punktā noteikts, ka gadījumos, kad regula jautājumu nereglamentē vai reglamentē tikai pa daļai, piemēro tās dalībvalsts likumus, kurā ETSG ir „juridiskā adrese”. 33. grozījums Pārraudzības tiesības attiecībā uz valsts līdzekļu ETSG vadību iztirzātas 6. pantā. Atbilstīgi Parlamenta grozījumam regula reglamentē savstarpējās atzīšanas kārtību pārbaudes jomā. Taču savstarpējās atzīšanas praktisko norisi izklāsta konvencijā (8. panta 2. punkta f) apakšpunkts). 34. grozījums Kopējā nostājā ir noteikts, kādi likumi piemērojami attiecībā uz jautājumiem, kurus Regula nereglamentē vai reglamentē tikai pa daļai (2 pantā). Taču kopējā nostājā nav konkrēti noteikts, ka dalībvalstu tiesību akti ir tie, kas „reglamentē būtības un mērķa ziņā līdzīgas valsts grupas” (grozītais Komisijas priekšlikums) vai „reglamentē to, kā darbojas apvienības” (Parlamenta grozījuma priekšlikums). 36. grozījums Komisija bija akceptējusi tikai konvencijas izziņošanu dalībvalstīm un Reģionu komitejai. Minētais pants ir paturēts kopējā nostājā (5. panta 1. punkts). 37. grozījums Kopējā nostājā ir paredzēta kopsapulce un direktors (10. panta 1. punkts). 38. grozījums 8. pantā sakarā ar konvenciju aplūkoti ETSG būtiskākie jautājumi, bet 6. pantā sakarā ar statūtiem aplūkoti ETSG darbības aspekti. Līdz ar to uz atlaišanas kārtību attiecas 9. panta 2. punkta c) apakšpunkts, nevis 8. pants. 39. grozījums ETSG iegūst juridisko personību un rīcībspēju tās reģistrācijas vai izsludināšanas dienā (5 panta 1. punkts). Līdz ar to šo jautājumu varēja svītrot no 9. panta par statūtiem. 41. grozījums 5 pantā nošķirta statūtu reģistrēšana/izsludināšana saskaņā ar valsts tiesību aktiem no pienākuma nosūtīt lūgumu publicēt paziņojumu Eiropas Savienības Oficiālajā Vēstnesī . Nav paredzēts nevienas ES līmeņa juridiskas personas statūtus publicēt OV . 4.2 Komisijas akceptētie grozījumi, kas nav iekļauti kopējā nostājā Tādu grozījumu nav. 4.3 Komisijas noraidītie kopējā nostājā iekļautie grozījumi 10. grozījums Komisija bija noraidījusi šo grozījumu, kurā ir norāde uz Eiropas konvencijas par pārrobežu sadarbību papildprotokola projektu, jo norāde uz vēl nepieņemtu tekstu nebija pieņemama. Tomēr 5. apsvērumā pieminēts Eiropas Padomes acquis . 40. grozījums Komisija bija atteikusies svītrot 10. pantu par struktūrām. Kopējā nostājā ir noteikts obligāto struktūru kopums (10. pants), atļaujot statūtos paredzēt papildu struktūras. Līdz ar to 10. pants ir paturēts. 4.4 Komisijas noraidītie grozījumi, kas nav iekļauti kopējā nostājā 18. grozījums Tā kā ETSG uzdevumus nosaka locekļi, pantos nav jādod īpaši piemēri. Taču regulas par ERAF 6. pantā ir visai plašs spektrs un, ievērojot pārrobežu sadarbības projektu kritērijus, nav izslēgtas darbības, kas veicina saskaņošanu. 36. grozījums Ne grozītajā Komisijas priekšlikumā, ne kopējā nostājā nav noteikts, ka konvencija tiktu darīta zināma Komisijai un ka Komisijai konvencija būtu jāiekļauj publiskā visu ETSG konvenciju reģistrā. 37. grozījums Ne grozītajā Komisijas priekšlikumā, ne kopējā nostājā obligātajām struktūrām nav pievienota izpildkomiteja vai sekretariāts. Taču statūtos var paredzēt papildu struktūras (10. panta 2. punkts). 4.5 Grozījumi, kas regulā skar tikai vienas valodas redakciju 11. grozījums Šis grozījums nav iespaidojis sākotnējā priekšlikuma angļu valodas redakciju. 5- SECINĀJUMS Komisija ir gandarīta, ka stāsies spēkā jauns Kopienas juridisks instruments, kas sekmēs sadarbību starp reģionu un vietējām varas iestādēm Kopienā, un uzskata, ka 2006. gada 12. jūnijā (vienprātīgi) pieņemtā kopējā nostāja lielā mērā ievēro tās priekšlikuma mērķus un pieeju, un tādēļ var to atbalstīt.